AKADEMIK LITSEYLAR VA KASB-HUNAR KOLLEJLARINI TAShKIL ETISh VA ULARNING FAOLIYATINI BOShQARISh TOʻGʻRISIDA
(resolution, 2022-07-22)

Kadrlar tayyorlash milliy dasturida belgilangan vazifalarni roʻyobga chiqarish, shuningdek akademik litseylar va kasb-hunar kollejlarini tashkil etish, ularning faoliyatini yoʻlga qoʻyish va muvofiqlashtirish, ularda barkamol, chuqur bilimlarga ega boʻlgan malakali kadrlar tayyorlanishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi (bundan keyin Markaz deb ataladi) tashkil etilsin. 2. Oliy va oʻrta maxsus taʼlimi vazirining birinchi oʻrinbosari Markaz rahbari lavozimi joriy etilsin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Oliy va oʻrta maxsus taʼlim vazirligi bilan birgalikda bir oy muddatda oʻrta maxsus, kasb-hunar taʼlimi hududiy boshqarmalarini tashkil etsinlar, ularni mablagʻ bilan taʼminlash, joylashtirish va moddiy-texnikaviy jihozlashni taʼminlasinlar. 6. Belgilansinki: oʻrta maxsus va kasb-hunar-texnika taʼlimining faoliyat koʻrsatayotgan taʼlim muassasalarining hamda ular negizida tashkil qilinayotgan akademik litseylar va kasb-hunar kollejlari faoliyatiga tashkiliy, oʻquv-uslubiy va ilmiy rahbarlik qilish, davlat taʼlim standartlarini ishlab chiqish va joriy etish, oʻquv dasturlarini unifikatsiyalash, pedagogik kadrlarni tayyorlash va qayta tayyorlash Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markaziga yuklanadi; faoliyat koʻrsatayotgan oʻrta maxsus taʼlim muassasalari va ular negizida tashkil qilinayotgan Madaniyat ishlari vazirligining, Badiiy akademiyaning, Sogʻliqni saqlash vazirligining kasb-hunar kollejlari ularning tasarrufida qoladi; oʻrta maxsus va kasb-hunar-texnika oʻquv yurtlari hamda ularning negizida tashkil etilayotgan tarmoq vazirliklari, idoralar, korporatsiyalar, konsernlar, uyushmalar va korxonalarning kasb-hunar kollejlari ikki tomonlama boʻysunishda boʻladi.Tarmoq vazirliklari, idoralar, korporatsiyalar, konsernlar, uyushmalar va korxonalar ularni moddiy va moliyaviy taʼminlashni, oʻquvchilarni kasb-hunarga oʻrgatishni va ularda amaliy koʻnikmalarni tarbiyalashni amalga oshiradilar, mutaxassislarga boʻlgan ehtiyojni aniqlaydilar, bitiruvchilarni ishga joylashtirish masalalarini hal qiladilar; vazirliklar, idoralar va korxonalar mablagʻlari hisobiga taʼminlanadigan oʻquv yurtlari boʻyicha mablagʻ bilan taʼminlashning mavjud tartibi saqlanib qoladi. 7. Oʻzbekiston Respublikasi Oliy va oʻrta maxsus taʼlim vazirligi ikki hafta muddatda: Oʻzbekiston Respublikasida oʻrta maxsus, kasb-hunar taʼlimi toʻgʻrisidagi Nizomni ishlab chiqsin va tasdiqlash uchun Vazirlar Mahkamasiga taqdim etsin; akademik litsey va kasb-hunar kolleji namunaviy ustavlarini ishlab chiqsin va belgilangan tartibda tasdiqlasin; tarmoq vazirliklari, idoralar, korporatsiyalar, konsernlar, uyushmalar va korxonalar bilan birgalikda ikki tomonlama boʻysunishdagi kasb-hunar kollejlarining namunaviy ustavini ishlab chiqsin va tasdiqlasin; 1998-yilda tajriba tariqasida tashkil etiladigan akademik litseylar va kasb-hunar kollejlari roʻyxatini aniqlasin. 8. Oʻzbekiston Respublikasi Oliy va oʻrta maxsus taʼlim vazirligi va Davlat test markazi akademik litseylar va kasb-hunar kollejlariga oʻquvchilar qabul qilish tartibini ikki oy muddatda ishlab chiqsinlar va tasdiqlash uchun Vazirlar Mahkamasiga taqdim etsinlar. 10. Oʻzbekiston Respublikasi Oliy va oʻrta maxsus taʼlim vazirligi, Fanlar akademiyasi: kasb-hunar kollejlari ustidan tegishli ixtisoslikdagi oliy taʼlim muassasalari, akademik litseylar ustidan esa — Fanlar akademiyasining institutlari homiyligini taʼminlasinlar; kasb-hunar kolleji vasiysi toʻgʻrisidagi Nizomni, shuningdek akademik litsey va kasb-hunar kolleji homiysi toʻgʻrisidagi nizomni ikki oy muddatda ishlab chiqsinlar va belgilangan tartibda amalga kiritsinlar. 11. Oʻzbekiston Respublikasi Oliy va oʻrta maxsus taʼlim vazirligi oʻrta maxsus, kasb-hunar taʼlimi tizimi uchun pedagog va muhandis-pedagog kadrlarni maqsadli tayyorlashni taʼminlasin. Kasb-hunar kollejlari uchun malakali pedagog va muhandis-pedagog kadrlar tayyorlash boʻyicha bazaviy oliy taʼlim muassasalari sifatida Buxoro muhandislik-texnologiya instituti, Nizomiy nomidagi Toshkent davlat pedagogika instituti va Namangan industrial-texnologiya instituti belgilansin. Nizomiy nomidagi Toshkent davlat pedagogika instituti Nizomiy nomidagi Toshkent davlat pedagogika universitetiga va Namangan industrial-texnologiya instituti Namangan muhandislik-pedagogika institutiga aylantirilsin. 12. Oʻzbekiston Respublikasi Xalq taʼlimi vazirligining tashkil etilayotgan Nizomiy nomidagi Toshkent davlat pedagogika universiteti Oliy va oʻrta maxsus taʼlim vazirligi tasarrufiga berilsin. 16. Oʻzbekiston Respublikasi Moliya vazirligi: tegishli vazirliklar va idoralardan berilayotgan shtatlarni, mehnatga haq toʻlash fondini hamda boshqa xarajatlarni hisobga olgan holda Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi xarajatlari uchun respublika budjetida zarur mablagʻlarni nazarda tutsin; Markazga ikkita yengil avtomashina uchun limit ajratsin, “Toshshaharyoʻlovchitrans” davlat uyushmasi transport xizmati koʻrsatishni taʼminlasin. 17. Toshkent shahar hokimligi: Oʻrta maxsus, kasb-hunar taʼlimi markazini Toshkent shahar, Mustaqillik maydoni, 6-uydagi maʼmuriy binoga joylashtirsin; Oʻrta maxsus, kasb-hunar taʼlimini rivojlantirish institutini Toshkent shahar, Pushkin koʻchasidagi 7-uyga joylashtirsin. 18. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ. Sultonov zimmasiga yuklansin.